Foto’s: Wêreld se lelikste brak aangewysZsa Zsa, die Engelse bulhond wat aan Megan Brainard behoort (Foto: AP Photo/Jeff Chiu) Zsa Zsa, ŉ negejarige Engelse bulhond, is as 2018 se lelikste hond te wêreld aangewys. Die kompetisie het Saterdagaand in San Francisco plaasgevind. Die hond se eienaar, Megan Brainard van Anoka, Minnesota, ontvang $1 500 kontant as prys. Volgens inligting op die kompetisie se webwerf het Megan haar Zsa Zsa op ŉ troeteldierwebwerf gevind. Persone wat jaarliks hul honde vir dié kompetisie inskryf spog met die brakke se “onvolmaakthede” – sommige het nie ŉ pels nie, ander het tonge wat uithang … Die honde en hul eienaars stap op ŉ rooitapyt sodat die beoordelaars hulle in hul volle glorie kan aanskou. Dit is al die 30ste jaar wat dié kompetisie aangebied word. Martha, ŉ Neopolitaanse Mastiff wat 57 kg weeg, het verlede jaar met die eerste prys weggestap.